Nôwikszô bùtnowô rozegracjô jakô promùje kaszëbską kùlturã i ùróbk mdze 1 lëpińca. Tą razą gòspòdarzã je Rëmiô jakô sã rëchtëje na tësące gòscy. Klarowôł bùrméster Michôł Paséczny. To dô artistów, malowanié grafiti, gastronomicznô zona i zôbawë dlô dzecy. W Rëmi mieszkô skòpicą lëdzy z bùtna, jaczim gard przëbôczi ò swòjëch kòrzeniach. Zjôzd to mdze téż swiãto mieszkańców jaczé dozérają swòji kùlturowi spôdkòwiznë. Z dwaniedzelowim wëprzédzenim Rëmiô dôwô mieszkańcóm beszit ò tôklach na drogach. 1 lëpińca mdze zamkłô sztrasa Mickewicza òd Dãbògòrsczi do Czechòwa. Tamtészi mieszkańcowie mògą òdebiérac przepùstczi w Referace Promòcje i Spòlëznowi Kòmùnikacje Ùrzãdu Gardu.